Diari Oficial de la Generalitat Valenciana


Sumari del DOGV 5988, del 03-04-2009 (2009/3557)

Notificació de la resolució del recurs d'alçada, referència interna R-457/2008, a Encarnación Martínez Martínez.
----------------------------------------------------------------------------------------------------------------

### Dades del document

Número de DOGV
:   5988

Data del DOGV
:   03-04-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/3557


Data del document
:   02-11-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-457/2008, a Encarnación Martínez Martínez. [2009/3557]  
De conformitat amb el que estableix l'article 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a Encarnación Martínez Martínez, carrer Alonso Cano, núm. 82, bloc 5, escala 8, baixos A (03847 Alacant) la resolució del recurs d'alçada amb el número de referència interna R-457/08.  
Resolució de la secretària autonòmica de Medi Ambient, Aigua, Urbanisme i Habitatge del recurs d'alçada presentat en expedient de desnonament administratiu per ocupació d'habitatge sense títol legal (A-DAFT-0043/07) de l'habitatge siti a Alacant, carrer Alonso Cano, número 82, bloc 5, escala 8, baixos A (codi habitatge 03/7069/0243)  
Dades de la reclamant  
Número d'expedient Cognoms i nom  
A-DAFT-0043/07 Martínez Martínez, Encarnación  
Dades de l'habitatge  
Codi de l'habitatge. 03/7069/0243.  
Adreça: carrer Alonso Cano, número 82, bloc 5, escala 8, baixos porta A d'Alacant.  
I. Antecedents  
Cronològicament exposats, els fets essencials relatius a l'esmentat expedient són els següents:  
Primer. Encarnación Martínez Martínez era adjudicatària de l'habitatge objecte d'aquest expedient en règim d'arrendament en virtut de contracte de data 6 de novembre de 1998 fins que amb data 28 d'agost de 2006 i en virtut de resolució del director del Centre de Gestió d'Habitatge Públic d'Alacant se li va denegar la pròrroga del contracte per falta de documentació i per no estar al corrent de pagament de rendes. Com que no va tornar la possessió de l'habitatge en termini es va iniciar el corresponent procediment de desnonament administratiu per falta de títol (A-DAFT-0043/07) mitjançant providència de data 27 de març de 2007.  
Segon. El 27 de març de 2007 es va formular el corresponent plec de càrrecs que, com consta en aquest, i en no poder ser notificat directament a la interessada, va ser objecte de la corresponent publicació per edictes i en el DOCV número 5494, de 20 d'abril de 2007.  
Tercer. Com que la interessada no va presentar proves o formular al·legacions, amb data 7 de juny de 2007 es va dictar la corresponent resolució del director general d'Habitatge i Projectes Urbans, en la qual es considerava resolt l'expedient i es manava procedir al llançament. Atés que no va poder ser notificada a la interessada després de dos intents negatius, la resolució es va publicar per edictes i en el DOCV núm. 5618, de 15 d'octubre de 2007.  
Quart. El 23 de juliol de 2007 la interessada va presentar un escrit on entregava documentació per a renovació del contracte i sol·licitava que es tinguera com a al·legació a l'expedient, per la qual cosa va ser considerat com a recurs d'alçada contra la referida resolució.  
II. Fonaments de dret  
Els articles 30 del Text refós aprovat per Reial decret 2960, de 12 de novembre, de 1976, i 138 del Reglament d'habitatges de protecció oficial, de 24 de juliol de 1968, configuren com a motiu de desnonament administratiu l'ocupació d'un habitatge sense títol legal per a això.  
L'article 30 del mencionat text refós com també els articles 138 i 142 del Reglament d'habitatges de protecció oficial estableixen que l'administració actuant podrà acordar el desnonament administratiu per ocupació d'un habitatge sense títol legal, amb el llançament dels ocupants d'habitatges i el desallotjament de béns i efectes.  
L'article 57, 5é punt 2, lletra b, de la Llei 8/2004, de 20 d'octubre, de la Generalitat, regula com a motiu de desnonament administratiu l'ocupació d'un habitatge sense títol legal per a això. En el mateix sentit els articles 181 i 182 del Decret 75/2007, de 18 de maig, del Reglament de protecció pública a l'habitatge.  
L'article 183 del Decret 75/2007, de 18 de maig, de Reglament de protecció pública a la habitatge; articles 142 i 161 del Reglament d'habitatges de protecció oficial de 24 de juliol de 1968; article 84 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/99, de 13 de gener, i l'article 16 i següents del RD 1398/93, de 4 d'agost, respecte al procediment que s'ha de seguir.  
L'article 143 del Decret 2114/1968, de 24 de juliol, que reputa en tot cas el domicili de l'interessat com l'habitatge objecte del desnonament en relació amb l'article 59 i següents de la Llei 30/1992, de règim jurídic de les administracions públiques i del procediment administratiu comú.  
Els articles 20 i 24 de la Llei 14/2003, de 10 d'abril, de patrimoni de la Generalitat Valenciana.  
III. Contestació a les al·legacions  
La legislació vigent en matèria d'habitatges de protecció oficial de promoció pública estableix unes condicions especials de protecció dirigides a facilitar l'accés a l'habitatge a aquelles famílies més desfavorides i, amb aquesta finalitat, la recuperació d'aquests quan es troben ocupades per persones que no tenen títol legal per a això, per la qual cosa, en aquest cas, acreditat que el contracte d'arrendament havia quedat resolt en virtut de la resolució dictada en l'expedient A-RCRE-01206/06, la qual no va ser impugnada, les al·legacions de la interessada en el seu escrit de data 23 de juliol de 2007 (en el qual es limita a l'aportació extemporània de documentació per a la renovació d'un contracte que ja ha sigut resolt) no poden ser admeses perquè no desvirtuen la causa que va donar origen a la incoació de l'expedient, que és que la interessada no tenia títol per a ocupar l'habitatge en el moment d'incoació d'aquest.  
Ens trobem, per tant, davant d'un clar supòsit d'ocupació il·legal i les circumstàncies que es donen en aquest cas es corresponen amb les que té en compte la normativa aplicable per a efectuar el desnonament administratiu per ocupació de l'habitatge sense títol legal; no es dóna ni nul·litat ni indefensió ja que la interessada ha conegut perfectament els motius que van causar la no-renovació del seu contracte d'arrendament (per no trobar-se al corrent en el pagament de rendes i no aportar la documentació que se li va demanar) sense que l'expedient A-DAFT-0043/07 tinga cap relació amb la documentació unida al seu últim escrit. Aquesta documentació procedia ser aportada en el seu moment en l'expedient A-RCRE-01568/06 de denegació de pròrroga de contracte (resolt per resolució ferma que no va ser impugnada) i no ara, ja que des d'aleshores l'adjudicatària es troba en una situació de falta de títol per a l'ocupació, sense perjudici del seu dret a presentar una nova sol·licitud d'habitatge.   
Per tot l'anterior i pel fet de no existir títol jurídic que legitime l'ocupació de la Sra. Encarnación Martínez Martínez, la resolució del director general d'Habitatge i Projectes Urbans de 7 de juny de 2007 ha de ser íntegrament confirmada.  
Resolució  
Vist l'expedient es dedueix que ha quedat acreditat que no hi ha títol jurídic que legitime l'ocupació de la Sra. Encarnación Martínez Martínez.  
Vistos els fets, les disposicions legals citades i les d'aplicació general, com també la proposta de la directora general d'Habitatge i Projectes Urbans, la secretària autonòmica de Medi Ambient, Aigua, Urbanisme i Habitatge resol la desestimació del recurs d'alçada.  
Contra aquesta resolució, que posa fi a la via administrativa, es podrà interposar recurs contenciós administratiu davant del jutjat contenciós administratiu corresponent, en el termini de dos mesos comptadors a partir de l'endemà a la recepció, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que es puga exercir qualsevol altre recurs que considere oportú.  
València, 2 d'octubre de 2008.- La secretària autonòmica de Medi Ambient, Aigua, Urbanisme i Habitatge: María Ángeles Ureña Guillém.